Tevgera Gülen
Tevgera Gülen yan jî Cemeata Gülen, ji tevgereke îslamî ye ku ji aliyê Fethullah Gülen ve hatiye damezrandin. Damezrînerê cemeata gulen Fethullah Gülen ji ber nakokiyên di navbera cemaet wî û dewleta tirk ji sala 1999an ve li DYAyê dijî. Ev tevger ji aliyê Tirkiyeyê ve weke rêxistineke terorîst tê binavkirin. Ew di perwerdehiyê de çalak e û li zêdetirî 180 welatan dibistan û zanîngehên taybet dixebitîne. Wê forumên diyaloga navbera olan da destpêkirin. Di medya, darayî, û klînîkên tenduristiyê de veberhênanên girîng hene. Tevî olperestiya wê û hînkirinên wê yên ku muhafezekar tên dîtin jî, hinekan ev tevger wek aştiyane û nûjen, û ji tevgerên tundtir ên îslamê yên wekî Wehabîzm û Selefîtiyê çêtir dinirxînin. Tevgera Gulen di destpêkê de hevkarê AKP û Recep Tayyip Erdoğan bû. Dema ku Erdogan di sala 2002an de hat ser hikûm, herduyan li dijî sekûlar-neteweperestên tirk û kemalîstan tifaqek çêkir. Di navbera salên 2010 û 2011’an de di navbera AKP û Tevgera Gulen de nakokî derketin. Tevgera Gulen ji Gulana 2016an vir ve bi navên Fethullahçi Terör Örgütü (FETÖ) û Paralel Devlet Yapılanması) (PDY) ji aliyê Tirkiyeyê ve di lîsteya terorê de ye. Piştî Hewldana pêkanîna derbeya leşkerî li Tirkiyeyê 2016, hikûmeta Tirkiyê Tevgera Gulen bi derbeyê tometbar kir û heta niha bi hezaran leşker û dadger û mamoste û heta siyasetmedar jî hatine girtin.